**ПРОТОКОЛ**

**№ 1 ОТ 04.09.2020 Г.**

**ОТ ПРОВЕДЕНА ВТОРА ТРЪЖНА СЕСИЯ**

**ЗА ОТДАВАНЕ ПОД НАЕМ НА ПАСИЩА, МЕРИ И ЛИВАДИ ОТ ДПФ В ОБЛАСТ РУСЕ**

**за стопанската 2020/2021 година**

**П Р О Т О К О Л**

**№ 1**

От проведен търг /втора тръжна сесия/ с тайно наддаване за отдаване под наем на свободни пасища, мери и ливади от Държавния поземлен фонд /ДПФ/ в Област Русе, за стопанската 2020/2021 г.

**Днес, 04 септември 2020 г.,** **в 10.00 часа,** на основание чл. 37и, ал. 14 от ЗСПЗЗ, чл. 47ж, ал. 1 и следващите от ППЗСПЗЗ и във връзка със Заповед № РД-04-91/17.08.2020 г. на Директора на ОД „Земеделие” - Русе, публикувана във вестник “Утро”, бр. 175/19.08.2020 г. се проведе търг с тайно наддаване /втора тръжна сесия/ за отдаване под наем на свободни пасища, мери и ливади от ДПФ в област Русе за стопанската 2020/2021 г.

**Комисия в състав:**

**ПРЕДСЕДАТЕЛ:** **Д-р Теменужка Ненова** – главен експерт в Главна дирекция „Аграрно развитие”, Областна дирекция „Земеделие” гр. Русе;

**ЧЛЕНОВЕ:**

**1. Елка Захариева** – главен счетоводител в Дирекция „АПФСДЧР”, Областна дирекция „Земеделие” гр. Русе;

**2.** **Венета Иванова** - старши юрисконсулт в Дирекция „АПФСДЧР”, Областна дирекция „Земеделие” гр. Русе,

**Резервни членове:**

**1. Гюнай Кадънкова** – главен директор в Главна дирекция “Аграрно развитие”, Областна дирекция “Земеделие” гр. Русе.

**2. Светла Великова** – старши счетоводител в Дирекция „АПФСДЧР”,

назначена със Заповед № РД-07-125/03.09.2020 год. на Директора на ОД “Земеделие” – Русе, разгледа подадените документи за участие в търга от 1 /един/ кандидат.

В присъствието на кандидатите, Гюнай Кадънкова – главен директор на Главна дирекция „Аграрно развитие”, Областна дирекция “Земеделие” гр. Русе, предаде на председателя на комисията един плик, придружен с входящ дневник и приемо–предавателен протокол, който се подписа от двамата.

На тръжната комисия бяха предоставени следните документи, свързани с провеждането на търга:

1. Заповед № РД 46-143/20.03.2020 г. на Министъра на земеделието, храните и горите за откриване на процедура за провеждане на търг за отдаване под наем или аренда на земеделски земи от ДПФ в страната за стопанската 2020/2021 г., ведно с Приложение № 1, Приложение № 2 и Приложение № 3;
2. Заповед № РД 46-80/26.02.2020 г. на Министъра на земеделието, храните и горите за определяне на свободните пасища, мери и ливади от ДПФ за отдаване под наем за стопопанската 2020/2021 г., по реда на чл. 37и, ал. 13 от ЗСПЗЗ и чл. 47ж, ал. 1 от ППЗСПЗЗ;
3. Писмо изх. № 9166-4/04.03.2020 г. от МЗХГ с одобрен списък на земите от ДПФ за Област Русе, с НТП пасища, мери и ливади за стоп. 2020/2021 г.;
4. Заповед № РД-04-91/17.08.2020 г. на Директора на ОД “Земеделие” – Русе за откриване на втора тръжна сесия за отдаване под наем на свободните пасища, мери и ливади от ДПФ в област Русе за стопанската 2020/2021 г.;
5. Обява на ОД „Земеделие” – Русе, в местен вестник „Утро”, бр. 175/19.08.2020 г. за откриване на процедура за провеждането на търг /втора тръжна сесия/ с тайно наддаване, за отдаване под наем на свободните пасища, мери и ливади от ДПФ в област Русе за стопанската 2020/2021 г.;
6. Заповед № РД–07-125/03.09.2020 г. на Директора на ОД “Земеделие” – Русе за назначаване на тръжна комисия;
7. 1 /един / брой запечатан, непрозрачен плик с документи за участие в търга;
8. Входящ дневник за подаване на документи за участие в търга;
9. Приемо – предавателен протокол за предаден 1 /един/ брой запечатан, непрозрачен плик с документи за участие в търга;
10. Декларации по чл. 47ж, ал.2 от ППЗСПЗЗ на членовете на комисията;
11. Документи от извършени служебни проверки на основание чл. 47в, ал. 3 от ППЗСПЗЗ, на обстоятелствата, обуславящи право на участие в търга на кандидатие, както следва:

* Служебна проверка за обстоятелството по чл. 47в, ал. 1, т. 1 от ППЗСПЗЗ, а именно кандидатите регистрирани ли са като земеделски стопани;
* Служебна проверка за обстоятелствата по чл. 47в, ал. 1, т. 2, 3 и 4 от ППЗСПЗЗ, а именно: кандидатите лишени ли са от правото да упражняват търговска дейност (изискването по чл. 47в, ал. 1 т. 2 ППЗСПЗЗ се отнася само за управителите или за за членове на управителните органи на кандидата); кандидатите обявени ли са и намират ли се в производство за обявяване в несъстоятелност; кандидатите намират ли се в ликвидация;
* Служебна проверка за обстоятелствата по чл. 47в, ал. 1, т. 5, предложение първо и второ и по т. 6, предложение първо от ППЗСПЗЗ, а именно: имат ли кандидатите неизплатени суми по чл. 34, ал. 6 и ал. 8 от ЗСПЗЗ, както и неизплатени суми за земите по чл. 37в, ал. 3, т. 2 от ЗСПЗЗ; кандидатите имат ли прекратени договори за ползване на земи от държавния поземлен фонд, поради неиздължаване на паричните задължения по тях;
* Служебна проверка за обстоятелствата по чл. 47в, ал. 1, т. 5, предложение трето и по т. 9 от ППЗСПЗЗ, а именно: наличие/липса на неизплатени суми на кандидатите към осигурителни фондове, освен ако компетентният орган е допуснал разсрочване или отсрочване на задължението; наличие/липса на задължения на претендентите към държавата;
* Служебна проверка за обстоятелството по чл. 47в, ал. 1, т. 6, предложение второ от ППЗСПЗЗ, а именно наличие/липса на просрочени задължения на кандидатите към Държавен фонд „Земеделие“;

На втора тръжна сесия се предлагат свободни земеделски земи с НТП – “пасище” и “ливада” за срок от 1 стопанска година, съобразно одобрени от министъра на земеделието, храните и горите списъци.

При едногодишните договори дължимата вноска се внася при сключване на договора, като депозитът се приспада.

След 18 септември 2020 г. спечелилите кандидати могат да се информират от съответната общинска служба по земеделие или от ОД „Земеделие” - гр. Русе, за дължимите суми, по коя банкова сметка да се превеждат, мястото и датата на сключване на договорите.

Председателят на тръжната комисия провери присъствието на членовете на комисията и на кандидата чрез попълване на присъствен лист. Кандидатът бе поканен да се легитимира, съгласно изискванията. Същият присъства лично.

Председателят на комисията обяви откриването на търга и отвори единствения плик с документи за участие в търга. Проверяват се редовността на документите, съдържащи се в подадения плик, както следва:

**Плик,** **отворен под** **№ 1** **съдържа:**

1. **Заявления – оферти / 1 бр. / от** **Г.А.Г.,**  **ЕГН \*\*\*,** с постоянен адрес: \*\*\*, която участва лично в търг за отдаване под наем на земеделски земи от ДПФ, с НТП „пасище” и „ливада“, в община Ветово, землището на гр. Глоджево, за срок от 1 стопанска година по Заповед № РД-04-91/17.08.2020 г. на Директора на ОД “Земеделие” – Русе;
2. Банкови бордера за внесен депозит – 1 бр.;
3. Декларация по чл. 47з, ал. 1, т. 6, 9 от ППЗСПЗЗ и оглед на имоти -1 бр.;
4. Декларация за оглед на имота /имотите/ - 1 бр.;
5. Документ, удостоверяващ номера на банковата сметка на кандидата;
6. Декларация за информираност за обработване и съхранение на лични данни;
7. Копие на лична карта на участника,

т.е. кандидатът е представил необходимия брой документи за участие в търга и от служебните проверки е установено, че същият отговаря на изискванията за допускане до участие в същия.

Подадени са документи от 1 /един/ кандидат.

След отваряне на единствения плик, комисията установи, че същият е представил минимално необходимия брой документи, съгласно изискванията на чл. 47з във връзка с чл. 47в от ППЗСПЗЗ.

Предвид горното, комисията реши:

Допуска 1 /един/ кандидат до участие в търга.

След приемане на решенията, комисията премина към разглеждане на заявленията – оферти в плика, както следва:

Класираният на първо място печеливш участник, който е и единствен кандидат за посочения имот е описан в Таблица 1, неразделна част от настоящия протокол.

***Таблица 1. Списък на имотите от ДПФ, с НТП Пасище и Ливада, спечелени на търг /втора тръжна сесия/ по реда на чл. 37и, ал. 14 от ЗСПЗЗ за срок от 1 (една) стопанска години в Област Русе, считано от стопанската 2020/2021 г. - резултати и класиране:***

|  |  |  |  |  |  |  |  |
| --- | --- | --- | --- | --- | --- | --- | --- |
| **Община** | **Землище** | **Имот №** | **НТП** | **Площ (дка)** | **Начална тръжна цена лв/дка** | **I-во място** | |
| **№ на кандидат** | **Предложена цена /лева/дка/** |
| Ветово | Глоджево | 15151.210.2 | пасище | 109.795 | 9.00 | 1-единствен | 9 |

След разглеждане на заявлениято-оферта и определяне на класирания на първо място единствен участник, тръжната комисия приключи работата си в 10:10 ч.

Настоящият протокол се изготви в 1 оригинал.

Протоколът може да бъде обжалван в 14-дневен срок от съобщаване на резултатите по реда на Административнопроцесуалния кодекс, чрезОбластна дирекция „Земеделие” – Русе, пред Административен съд – Русе.

**ЧЛЕНОВЕ НА КОМИСИЯТА:**

**Председател: /п/**

**/ Д-р Теменужка Ненова /**

**Членове: 1. /п/**

**/ Елка Захариева /**

**2. /п/**

**/Венета Иванова /**